

**ПРЕДМЕТ: СТУДИЈА ПРЕВАЛЕНЦИЈЕ ПРИМЕНЕ ПЕРИОПЕРАТИВНЕ АНТИМИКРОБНЕ ПРОФИЛАКСЕ и СТУДИЈА ПРЕВАЛЕНЦИЈЕ РЕЗИСТЕНЦИЈЕ БАКТЕРИЈА НА АНТИМИКРОБНЕ ЛЕКОВЕ**

##  ПРЕДСЕДНИЦИМА КОМИСИЈА ЗА ЗАШТИТУ ОД БОЛНИЧКИХ ИНФЕКЦИЈА

Поштовани,

Позивамо вас да ове, као и претходних година, организујете да се у вашој здравственој установи обележи **5. мај, Светски дан хигијене руку у здравственим установама**, који је установила Светска здравствена организација (СЗО) под називом „Сачувајте животе – оперите своје руке“.

Ове, 2014. године, мото облежавања 5. маја је „**Оперите руке, зауставите ширење резистентних бактерија“.** СЗО је предложила извођење две међународне студије преваленције: „Студија преваленција резистенције одређених врста бактерија из хемокултуре и уринокултуре хоспитализованих пацијената на антимикробне лекове“ и „Студија преваленције примене периоперативне антимикробне профилаксе“.

Организујући Национални програм хигијене руку у здравственим установама под називом „Чисте руке – безбедне руке“, Србија је 2008. год. постала члан Алијансе за безбедност пацијената СЗО, те јој из тога проистичу и обавезе.

Стога вас позивамо, да заједно са надлежним инситутима/заводима за јавно здравље **учествујете у „Студији преваленције примене периоперативне антимикробне профилаксе“**, а болнице које имају лабораторије за клиничку микробиологију, позивају се да учествују у **„Студији преваленције резистенције одређених врста бактерија из хемокултуре и уринокултуре хоспитализованих пацијената на антимикробне лекове“**

**„Студија преваленције примене периоперативне антимикробне профилаксе“** се односи на оперисане пацијенте. Студијом се обухватају пацијенти који су оперисани у прва три дана у недељи, а у четвртак или петак у недељи у којој се изводи студија, сестре или епидемиолог би требало да препишу податке из температурне листе у адаптирани упитник СЗО који вам шаљемо у прилогу.

Сви они који то желе, могу самостално послати податке СЗО, али је потребно да и нама доставите резултате студије ради обраде, анализе и сачињавања извештаја за територију целе Србије.

Молимо да попуњен упитник и формулар о здравственој установи пошаљите на следећи е-mail: rsk.bolnicke@gmail.com Како је **3. мај последњи рок** када сви упитници треба да буду унети на сајт СЗО, молимо вас да студију урадите што је пре могуће.

 **У име Републичке стручне комисије**

 **за надзор над болничким инфекцијама**

****

 **Проф. др Љиљана Марковић-Денић, председник**